**Együttműködési szerződés**

amely létrejött a

**GEMARA SK Vidékfejlesztési Egyesület**

Cím: 8542 Vaszar, Fő utca 27.

Adószám: 19383585-1-19

Képviseli: Varga Péter elnök

mint a **Gemara - Somló Kerékpárosbarát és Aktív Turisztikai Szolgáltató Hálózat** menedzsment szervezete (továbbiakban: MSZ ) és a

Cím:

Adószáma:

Képviseli:

a Szolgáltató Hálózathoz (továbbiakban: SzH) csatlakozó Szolgáltató (továbbiakban: Szolgáltató)

között az SZH működésének és a résztvevők együttműködésének, illetve a kerékpáros vendégeknek nyújtott szolgáltatások szabályozására.

**Az együttműködés célja:** A térség turisztikai vonzerejének fokozása az aktív turisztikai, kiemelten a kerékpáros turisztikai szegmensben, ezen keresztül településfejlesztési célok megvalósítása, a foglalkoztatás elősegítése, a helyi és állami adóbevételek növelése, a térségi népességmegtartó képesség fokozása.

A Szolgáltatók, mint az SZH tagjai és az MSZ megállapodnak arra nézve, hogy elfogadják és önmagukra nézve kötelezőnek tekintik e szerződés mellékletét képező, az SZH egységes, színvonalas és vendégbarát működését biztosító alapelveket és követelményeket, továbbá az e szerződésben foglalt szabályokat, amelyek biztosítják a térség, a környezet és az érintettek számára egyaránt előnyös feltételeket.

1. **Az MSZ feladatai és hatásköre**

* 1. Az MSZ az SZH operatív koordinátora és felügyelője.
  2. Szerződéses viszonyt létesít a SZH tagjaival, mely szerződés keretében kerülnek lefektetésre a Szolgáltató szolgáltatási és hozzájárulási kötelezettségei, a MSZ ellenőrzési jogosultságai, illetve a Szolgáltató részére nyújtott marketing szolgáltatásai.
  3. Beszedi az SZH tagjainak hozzájárulásait, és ezt a pénzalapot is felhasználva fedezi a fenntartás és promóció költségeit.
  4. A MSZ feladata az egyéb lehetséges pénzügyi források feltárása, a fenntartáshoz, promócióhoz és fejlesztéshez igénybe vehető pályázható és egyéb támogatások megszerzése.
  5. A MSZ szervezi és biztosítja a kapcsolattartást az SZH és ennek tagjai között.
  6. A MSZ feladata a hálózat marketing és promóciós tevékenységének irányítása és szervezése, az ehhez kapcsolódó média kapcsolatok építése, promóciós és egyéb propagandaeszközök készítése, készíttetése, a hálózat működéséhez és szolgáltatásai értékesítéséhez kapcsolható szerződések megkötése és a szerződéses kapcsolatok működtetése.
  7. A MSZ működteti az SZH internetes honlapját.
  8. A MSZ viszonteladóként is végzi a hálózati szolgáltatások értékesítését, illetve maga is jogosult túraszervezésre saját működési költségei fedezetének megteremtése érdekében.
  9. A MSZ látja el a hálózat vendégei felé az ügyfélszolgálati, reklamációkezelési feladatokat. Az esetleges vétkességből eredő reklamációk esetén szerződés szerint eljár a nem megfelelően teljesítő Szolgáltatóval szemben.
  10. A MSZ kapcsolatokat épít ki a más országokban működő turisztikai szervezetekkel, és kezdeményezi az SZH hasonló mintára működő külföldi hálózatokkal való összekapcsolását.

1. **Szolgáltató feladatai és kötelezettségei**
   1. Szolgáltató köteles határidőig megvalósítani a szerződés mellékletébe (Adatlap) foglalt szolgáltatási feltétlelket, létrehozni illetve beszerezni a mellékletbe foglalt eszközöket illetve árukat.
   2. Szolgáltató köteles gondoskodni a fenti feltételek folyamatos rendelkezésre állásáról, és köteles lehetővé tenni MSZ számára a feltételek meglétének ellenőrzését, illetve köteles a szolgáltatási árakban, feltételekben bekövetkezett változásokat MSZ számára 2 napon belül jelezni, illetve amennyiben interaktív webes felület áll rendelkezésre, a módosításokat azon elvégezni.
   3. Szolgáltató mindenkor köteles az SZH-val kapcsolatos tájékoztatás megadására, illetve az SZH színvonalas képviseletére harmadik fél felé, az SZH olyan szolgáltatásainak vonatkozásában is amelyet nem ő maga nyújt.
   4. Szolgáltató köteles az SZH azon szolgáltatásaira vonatkozó igényeket, megkereséseket, melyeket ő maga nem nyújt a MSZ és/vagy más Szolgáltató számára felhasználható információként továbbítani.
2. **Szolgáltató jogai**
   1. Szolgáltató jogosult a SZH marketing alapszolgáltatásainak minden további térítés nélküli igénybevételére.
   2. Szolgáltató joga a fenti szolgáltatás mértékének és minőségének ellenőrzése, az ezzel kapcsolatos tájékoztatás megkérése a MSZ-tól.
   3. Szolgáltató joga, hogy az SZH-ban és szolgáltatásainak értékesítési körében keletkező mindazon szolgáltatási igényekről, melyek nyújtására képes, időben tájékoztatást kapjon, illetve ezen igények, megrendelések kielégítésére a SZH többi tagjával azonos eséllyel induljon.
   4. Szolgáltató joga, hogy az SZH működésében keletkező zavarokat jelezze a MSZ felé, és azok mielőbbi megoldását igényelje a MSZ –tól, beleértve más SZH tagok tevékenységével kapcsolatos a működést károsan befolyásoló hibákat is.
3. **Vegyes rendelkezések**
   1. A szerződés határozatlan ideig érvényes.
   2. A Szerződés melléklete a szolgáltatási árakat, feltételeket és az MSZ tagjainak nyújtandó kedvezményeket rögzítő Adatlap.
   3. A szerződést rendes felmondással 90 napos határidőre lehet megszüntetni. Amennyiben valamelyik fél a szerződésben foglaltakat megszegi, úgy a szerződés a másik fél részéről történő rendkívüli felmondással, azonnali hatállyal megszüntethető.
   4. Jogviták esetén felek elismerik a Fővárosi Bíróság illetékességét.
   5. Intézkedésre jogosultak

A MSZ részéről:

A Szolgáltató részéről:

, 201...

……………………………………………….. ………………………………………………..

**GEMARA SK Vidékfejlesztési Egyesület Szolgáltató**